ውጽኢት እቲ ኣብ መንጎ ማን ዩናይትድን ስዋንሲን ዝነብረ ጸወታ፣ 2 ሸቶታት ዘመዝገብት ጋንታ ኣየነይቲ እያ?
ቫን ፐርሲ ተሃስዩ
ዝሓለፈ ቀዳመ-ሰንበት ኣብ ዝተኻየደ ግጥም ፕሪመር ሊግ እንግሊዝ ክለባት ማን ዩናይትድን ስዋንሲን፡ ማን ዩናይትድ 2ብ1 ምስናፋ ከይኣኽላ፡ ንወሳኒ ኣጥቃዒኣ ሮቢን ቫን ፐርሲ ብሰንኪ መጉዳእቲ ክትኸስሮ እውን ተገዲዳ እያ። እቲ ተጻዋታይ ክሳብ ብቕድሚ ትማሊ ሕክምናዊ መርመራ ከካይድ ድሕሪ ምጽናሕ፡ ትማሊ ንሳምንታት ካብ ጸወታ ከምዝርሕቕ ኣሰልጣኒኡ ሉዊስ ቫን ሃል የረጋግጽ። እቲ ኣሰልጣኒ፡ ቫን ፐርሲ ክሳብ መዓስ ካብ ጸወታ ከምዝርሕቕ ብንጹር እኳ እንተዘየቐመጠ፡ ንኣስታት ሰለስተ ወይ እውን ኣርባዕተ ሳምንቲ ካብ ጸወታ ከምዝርሕቕ ኣፍሊጡ። ማን ዩናይትድ ኣብቲ ናይ ዝሓለፈ ጸወታኣ 2ብ1 እያ ተረቲዓ። መጉዳእቲ ቫን ፐርሲ እንተደኣ ከም ግምት ቫን ሃል ኮይኑ፡ እታ ዓርሞሸሽ ጋንታ ብዘይካ እቲ ሎሚ ኣብ ሜዳኣ ኦልድትራፎርድ ምስ ሳንደርላንድ እተካይዶ ግጥም፡ ምስ ኒውካስል፡ ኣርሰናል፡ ቶተንሃምን ሊቨርፑልን ዝህልዋ ግጥም፡ ነቲ ወሳኒ ኣጥቃዒኣ ክትኸስሮ እያ። ዋላ’ኳ፡ ቫን ፐርሲ ብቕዓቱ ምንካዩ ብብዙሓት እንተተገልጸ፡ እቲ ተጻዋታይ ነታ ክለብ 10 ሸቶታት ብምምዝጋብ ንብሉጽ ኣመዝጋቢ ሸቶ ማን ዩናይትድ ይመርሕ ኣሎ። ሎሚ ኣብ ዝካየድ ግጥም ፕሪመር ሊግ እንግሊዝ፡ ቫን ሃል፡ ንራዳመል ፋልካኦን ጀምስ ዊልሰንን ምስ ቀዳሞት 11 ብምስላፍ ምሉእ ነጥቢ ንምምጻእ ክቃለስ እዩ።
ስዋንሲ